[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "UudisedUudisedArvamusHaridusAjaluguKeskkondLoodusPsu\u0308u\u0308hikaTeaduseluTehnikaTervisUniversumU\u0308hiskondMeediataipEriprojektidEriprojektidGoldbergi masinTeadus 3 minutigaKeskkonnakuuAasta koolAkadeemikudrohepo\u0308o\u0308reEesti naisteadlasedNoorteadlasedNutikas eluOma puuO\u0303pilaste TeadusfestivalTeadus tagasi- ja edasivaatesKust sa tead?Kuidas targemini o\u0303ppida?Lugeja ku\u0308sibNipid jooksuvo\u0303istluseksTV/RaadioTV/RaadioLaborTaskuha\u0308a\u0308lingNovaatorOsoonPuust ja punaseksR2 PortaalTeadusvideodAbi"}, {"text_idx": "#000004", "text": "EriprojektidGoldbergi masinTeadus 3 minutigaKeskkonnakuuAasta koolAkadeemikudrohepo\u0308o\u0308reEesti naisteadlasedNoorteadlasedNutikas eluOma puuO\u0303pilaste TeadusfestivalTeadus tagasi- ja edasivaatesKust sa tead?Kuidas targemini o\u0303ppida?Lugeja ku\u0308sibNipid jooksuvo\u0303istluseks"}, {"text_idx": "#000005", "text": "So\u0303nata\u0308henduste uurimine aitab mo\u0303ista keele toimimist"}, {"text_idx": "#000006", "text": "So\u0303naraamatust vaadatakse tavaliselt seda, mida mingi so\u0303na ta\u0308hendab, kuid argika\u0308ibes vo\u0303ib olla sel hoopis teine varjund. Autor/allikas: Anu Po\u0303ldsam"}, {"text_idx": "#000007", "text": "So\u0303naraamatust vaadatakse tavaliselt seda, mida mingi so\u0303na ta\u0308hendab. Selleks, et so\u0303naraamat annaks keele kohta vo\u0303imalikult ajakohast infot, on aga oluline uurida, millises ta\u0308henduses so\u0303nu tegelikult kasutatakse."}, {"text_idx": "#000008", "text": "\"Mida see so\u0303na ta\u0308hendab?\" Tavaliselt seostataksegi ta\u0308hendust just so\u0303naga. So\u0303nal endal aga ei ole ta\u0308hendust, vaid so\u0303nad ta\u0308hendavad midagi inimeste jaoks. Inimesed kasutavad so\u0303nu, et omi mo\u0303tteid teistele edasi anda. Ent kuna so\u0303naraamatut peetakse autoriteetseks keeleallikaks, siis vo\u0303ib kujuneda arusaam, et so\u0303nadel on kindlaksma\u0308a\u0308ratud ta\u0308hendused, kirjutab Eesti Keele Instituudi nooremteadur ja Tartu U\u0308likooli doktorant Lydia Risberg."}, {"text_idx": "#000009", "text": "Tegelikult so\u0303naraamatus u\u0308ksnes kirjeldatakse, millistes ta\u0308hendustes so\u0303nu keeles seni teadaolevalt kasutatakse. Samas ei ole see olnud nii igal ajal ega igas so\u0303naraamatus, so\u0303nade ta\u0308hendusi on ka ette kirjutatud. Oma doktorito\u0308o\u0308s uurin, kuidas ja kas keel on so\u0303nade ta\u0308henduste suunamise mo\u0303jul muutunud. Samuti otsin so\u0303nade ta\u0308henduste kirjeldamise ja korraldamise optimaalset suhet."}, {"text_idx": "#000010", "text": "Ta\u0308napa\u0308eval on eesti kirjakeel rikas kultuurkeel. Seda kultuurkeelt hakati kujundama, teadlikult arendama ja korraldama alles sadakond aastat tagasi. Eestimaa eri paikades ra\u0308a\u0308giti erinevaid murdeid ning vaja oli u\u0308hist so\u0303navara."}, {"text_idx": "#000011", "text": "U\u0308hist keelt loodi muuhulgas selleks, et inimesed saaksid u\u0308ksteisest vo\u0303imalikult ha\u0308sti aru. Kuna sajand tagasi oli paljude asjade, sealhulgas erialamo\u0303istete ta\u0308histamiseks so\u0303nu puudu, toodi ja loodi so\u0303navara lu\u0308nkade ta\u0308itmiseks so\u0303nu keelde juurde. Na\u0308iteks polnud enne 1910. aastaid olemas so\u0303nu veenma ja relv, mille mo\u0303tles va\u0308lja alles Johannes Aavik."}, {"text_idx": "#000012", "text": "20. sajandi alguses jo\u0303udsid u\u0308hisesse keelde ka paljud algul erialakeeltesse toodud so\u0303nad. Autor/allikas: Anu Po\u0303ldsam"}, {"text_idx": "#000013", "text": "U\u0308hisesse keelde jo\u0303udsid ka paljud algul erialakeeltesse toodud so\u0303nad. Sellised on na\u0308iteks Johannes Voldemar Veski loodud arvutama ja haigla. Lisaks otsiti tollal asendusi olemasolevatele kohmakatele va\u0308ljenditele. Nii to\u0303i Veski saksa teguso\u0303na abha\u0308ngen otseto\u0303lke a\u0308ra rippuma asemele lu\u0308hema eesti vaste so\u0303ltuma, mille ta tuletas kinnituspaela ta\u0308histavast murdeso\u0303nast so\u0303ltus."}, {"text_idx": "#000014", "text": "Vo\u0303imalikult u\u0308hese arusaadavuse eesma\u0308rgil hakati eristama mo\u0303nesid sajandeid samas ta\u0308henduses kasutusel olnud so\u0303nu. Na\u0308iteks lahutati so\u0303nad vahel ja vahest, mida mo\u0303lemat kasutati ta\u0308henduses 'mo\u0303nikord'. Ta\u0308henduse 'suurem osa' jaoks, mida va\u0308ljendati pikka aega so\u0303naga enamus, tuletati keelde so\u0303na enamik. Ka paljude teiste so\u0303nade ta\u0308hendusi pu\u0308u\u0308ti kontrollida, aga see pole alati la\u0308bi la\u0308inud."}, {"text_idx": "#000015", "text": "Kuna 20. sajandi esimesel poolel toodi keelde mitmel eri viisil palju uusi so\u0303nu, oli tollal vaja, et o\u0303igekeelsusso\u0303naraamatud ja koolio\u0303pikud u\u0308tleks, mida need so\u0303nad ta\u0308hendavad. Seda just selleks, et inimesed u\u0308ksteisest vo\u0303imalikult ha\u0308sti aru saaksid. Sajandi lo\u0303puks oli eesti kirjakeel stabiliseerunud ja sama ranget so\u0303nata\u0308henduste ettekirjutust enam vaja ei olnud. See ei ta\u0308henda, et keel oleks sajandi lo\u0303puks valmis saanud \u2013 keel ta\u0308ieneb ja areneb praegugi iga pa\u0308ev."}, {"text_idx": "#000016", "text": "Kuigi keeleteaduses on sajandi jooksul saadud keele toimimise kohta palju uusi teadmisi, on keelekorraldus ja\u0308a\u0308nud siiani mo\u0303nede so\u0303nade ta\u0308hendusi ebasoovitatavaks pidama. Keelekorralduse soovitused ei peaks aga tegelikust keelekasutusest ma\u0308rkimisva\u0308a\u0308rselt lahknema, et kirjakeel ei muutuks keeleks, mida keegi pa\u0308riselt ei kasuta. Seepa\u0308rast tuleb keelt pidevalt uurida ja soovitusi ajakohastada."}, {"text_idx": "#000017", "text": "Praegu ongi nii aeg kui ka kirjakeel ku\u0308ps selleks, et uurida, kuidas on so\u0303nade ta\u0308henduste suunamine keelt mo\u0303jutanud ning kas so\u0303naraamatute ta\u0308hendussoovitused on vo\u0303i ei ole keelt muutnud. Tegelen sellega oma doktorito\u0308o\u0308s, eesma\u0308rgiga soovitusi ajakohastada. Minu to\u0308o\u0308d toetab nu\u0308u\u0308d ka uus eesti keele arengukava (2021\u20132035), kus on kirjas, et \"[k]irjakeele arendamisel vo\u0303etakse arvesse tegelikku keelekasutust ja keeleuurimise tulemusi\"."}, {"text_idx": "#000018", "text": "Toon seni tehtud uurimuste varal kaks na\u0308idet. Mida na\u0308iteks ta\u0308hendab teguso\u0303na vabandama? O\u0303igekeelsusso\u0303naraamatute ja\u0308rgi on see va\u0308ljendi andeks andma su\u0308nonu\u0308u\u0308m. Ku\u0308sides \"Vabandage, mis kell on?\", soovitakse tu\u0308litamise eest andestust saada. Tegelikus keelekasutuses mo\u0303eldakse so\u0303naga vabandama tihti hoopis vastupidist, nimelt vabanduse palumist, na\u0308iteks o\u0308eldes \"Vabandan, et hilinesin\". Keelekorraldus on saanud minu tehtud keelekasutusuuringust tuge varasemat soovitust ajakohastada."}, {"text_idx": "#000019", "text": "'Vabandamist' ta\u0308henduses 'vabandust paluma' ei peeta seda enam ebasoovitatavaks. Autor/allikas: So\u0303naveeb"}, {"text_idx": "#000020", "text": "Nagu sajand tagasi, nii vo\u0303ivad ka ta\u0308napa\u0308eval erialakeele so\u0303nad liikuda u\u0308hiskeelde ja saada seal ta\u0308hendusi juurde. Selline so\u0303na on diisel, mis vo\u0303eti algul ta\u0308histama uut tu\u0308u\u0308pi mootorit. Ku\u0308tuseliiki ta\u0308histab tehnikakeeles so\u0303na diisliku\u0308tus, aga see ta\u0308hendus on u\u0308hiskeeles lisandunud ka so\u0303nale diisel."}, {"text_idx": "#000021", "text": "Taoline muutus on loomulik ja tuleneb keele arengu tendentsidest, seda nii eesti kui ka teistes, nt inglise ja saksa keeles. Pidevas kasutuses so\u0303na lu\u0308heneb \u2013 ja diisel on ma\u0308rgatavalt lu\u0308hem so\u0303na kui diisliku\u0308tus. Samuti ra\u0308a\u0308gitakse igapa\u0308evaelus ku\u0308tuse vo\u0303tmisest rohkem kui mootoritu\u0308u\u0308pidest ning nii on so\u0303na diisel kasutust mo\u0303jutanud ka analoogia ku\u0308tuseliiki ta\u0308histava so\u0303naga bensiin."}, {"text_idx": "#000022", "text": "Uute, keelekasutuse uurimuste infot kajastab keeleportaalis So\u0303naveeb asuv Eesti Keele Instituudi (EKI) u\u0308hendso\u0303nastik. Seal kirjeldatakse so\u0303nu ja nende ta\u0308hendusi, mida me oma keeles kasutame. Rubriigis \"O\u0303S soovitab\" antakse osa so\u0303nade juures ku\u0308ll keelekorralduse soovitusi ja selgitusi, aga so\u0303nade ta\u0308hendusi ei kirjutata enam ette."}, {"text_idx": "#000023", "text": "Vahel juhitakse ta\u0308helepanu sellele, et so\u0303na vo\u0303ib mo\u0303nes lauses ja\u0308a\u0308da mitmeti mo\u0303istetavaks. Sellisel juhul on ku\u0308simus so\u0303navalikus ja teksti koostajal on soovi korral vo\u0303imalik valida mo\u0303ni teine so\u0303na, mis tema lausesse sobib. Autor ise otsustab."}, {"text_idx": "#000024", "text": "Kuidas saab so\u0303nade ta\u0308hendusi uurida, kui on teada, et iga keelekasutaja \u2013 ja nii ka iga keeleuurija \u2013 kasutab keelt pisut omamoodi? Selleks et saada so\u0303nade ta\u0308hendustest enda sisekaemuse asemel laiemat pilti, tuleb uurida vo\u0303imalikult suure hulga inimeste keelekasutust."}, {"text_idx": "#000025", "text": "Selliseks uurimisto\u0308o\u0308ks on vaja andmeid. Keeleandmed on ta\u0308napa\u0308eval kogutud mahukaks tekstide koguks, mida nimetatakse keelekorpuseks. Eesti keele andmed on kogutud eesti keele u\u0308hendkorpusesse 2019, mis sisaldab 1,5 miljardit so\u0303na. Juba ta\u0308navu avaldatakse uus, palju suurem korpus."}, {"text_idx": "#000026", "text": "Eesti keele andmed on kogutud eesti keele u\u0308hendkorpusesse."}, {"text_idx": "#000027", "text": "Mida rohkem so\u0303nu on korpuses, seda paremini keel end uurijale na\u0308itab. Keelekorpust uurivadki keeleteadlased ja so\u0303naraamatute koostajad justnimelt selleks, et na\u0308ha, kuidas inimesed keelt pa\u0308riselt kasutavad. See annab omakorda aimu, kuidas keel toimib."}, {"text_idx": "#000028", "text": "Kokkuvo\u0303ttes, so\u0303na ta\u0308hendab midagi inimeste jaoks. Inimesed kasutavad so\u0303nu, et oma mo\u0303tteid edastada. Kasutuses so\u0303nade ta\u0308hendused ka muutuvad pidevalt: u\u0308hed ja\u0308a\u0308vad, teised kaovad ja kolmandad tulevad juurde. Keelekasutust tulebki pidevalt uurida, sest see aitab ajakohastada keelekorralduse soovitusi. Nii saavad ka so\u0303naraamat ja kirjakeel ajaga kaasas ka\u0308ia."}, {"text_idx": "#000029", "text": "Artikkel ilmus Eesti Teaduste Akadeemia korraldatava konkursi \"Teadus 3 minutiga\" raames, mille pidulik finaal toimub 11. veebruaril."}, {"text_idx": "#000031", "text": "Krista Kerge: targutaja tahab so\u0303na"}, {"text_idx": "#000032", "text": "Video: teaduste akadeemias selgusid konkursi \"Teadus 3 minutiga\" vo\u0303itjad"}, {"text_idx": "#000033", "text": "Uuring: sotsiaalmeediaso\u0303ltuvus on u\u0308le vo\u0303imendatud"}, {"text_idx": "#000034", "text": "Mobiilne o\u0303ueso\u0303pe lahustab piiri virtuaal- ja pa\u0308rismaailma vahel"}, {"text_idx": "#000036", "text": "Pandeemia tiris veebisu\u0308ndmused interneti hallusest lagedale"}, {"text_idx": "#000037", "text": "Eesti teadlased aitavad pa\u0308a\u0308sta inimkonda energiakriisist"}, {"text_idx": "#000038", "text": "Hille Salua\u0308a\u0308r: elukestva emakeeleo\u0303ppe kaitseks"}, {"text_idx": "#000040", "text": "Uuring: vastutustundetud suurfirmad kaotavad miljoneid eurosid"}, {"text_idx": "#000041", "text": "Ku\u0308berpa\u0308ttide no\u0303rkuseks vo\u0303ivad osutuda end to\u0303estanud a\u0308rimudelid"}, {"text_idx": "#000042", "text": "Lapsevanemate suhtlemiskursus suunab lapsi rohkem liikuma"}, {"text_idx": "#000048", "text": "Buumi lo\u0303pp: ligi 95 protsenti NFT-dest on muutunud va\u0308a\u0308rtusetuks"}, {"text_idx": "#000049", "text": "Doktorito\u0308o\u0308: taimetoit jo\u0303udis eestimaalaste menu\u0308u\u0308sse pronksiajal"}, {"text_idx": "#000051", "text": "Farmakoloog: multivitamiinid vo\u0303ib apteegis rahuga riiulile ja\u0308tta"}, {"text_idx": "#000052", "text": "Elisabeth Kaukonen: o\u0303igekiri on vaid u\u0308ks kujund keeleteaduse kindakirjas"}, {"text_idx": "#000053", "text": "USA kirjutavate to\u0308o\u0308liste vanamoodne streik ja\u0308i ajale jalgu"}, {"text_idx": "#000055", "text": "Maa ja\u0308rgmine hiidmanner vo\u0303ib suuresti olla eluko\u0303lbmatu"}, {"text_idx": "#000056", "text": "Sul on po\u0303letav teadust puudutav ku\u0308simus vo\u0303i on sul ettepanek mo\u0303ne teema su\u0308gavamaks kajastamiseks? Klo\u0303psa selle edastamiseks allolevale nupule."}, {"text_idx": "#000057", "text": "Lugeja ku\u0308sib: kas kassi nimes peab olema s-ta\u0308ht, et ta kutsele reageeriks?"}, {"text_idx": "#000058", "text": "Teadlane: vareslaste elu on linnas liiga mugavaks muutunud"}, {"text_idx": "#000059", "text": "Astronoom: virmalisi na\u0308eb sageli veel kolm-neli aastat"}, {"text_idx": "#000060", "text": "Tehisaru hakkab so\u0303naja\u0308rjestuste ko\u0303rval inimka\u0308itumist ennustama"}, {"text_idx": "#000061", "text": "Virtuaalsed tu\u0308drukso\u0303brad to\u0303stavad ebaterveid ilustandardeid"}, {"text_idx": "#000062", "text": "Interaktiivne tehisintellekt ihub hammast ChatGPT ta\u0308hesa\u0308rale"}, {"text_idx": "#000063", "text": "Miks on o\u0303ppimine raske vaatamata inimeste rumalalt suurele mo\u0303istusele?"}, {"text_idx": "#000064", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000065", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]